اسلام آباد: بنجائی وزیرداخلہ رانا ثناء اللہ پارینے کہ مچ آ ملک اٹ لس گچین کاریک 8 اکتوبر آ مریرہ۔ 12 یا 16 اگست آن پد حکومت مفک‘ 16 اگست آ عبوری حکومت بریک‘ گچین کاری تے نگران حکومت کرفک۔ میڈیا تون ہیت وگپ کرسا رانا ثناء اللہ پارے کہ ملک اٹ سیاسی درجہ حرارت بایدے کم مرے‘ مخلوق باندات آتے سر تننگ کن سلاہ اٹ کاریم کے‘ اوپارے کہ ملک داوخت آ بے چیٹی نا گواچی ءِ‘ دانا سوب عمران خان نا دَہ سال انا خواری ءِ‘ او ملک ءِ بے چیٹی نا کنڈآ دننگ نا پبی کوشست کرینے ولے باندات آتے ایسر کننگ کن گریٹر ڈائیلاگ نا گرج ءِ‘ اسہ بیان اس تننگ آن دا باندات ایسر مفک‘ ڈائیلاگ گچین آ کسر ءِ ولے داڑکن درست لائحہ عمل جوڑ کننگے۔
(آن لائن)
